b'\n_START_ARTICLE_\nInsulele Komandore\n_START_PARAGRAPH_\nInsulele Komandore (\xc3\xaen rus\xc4\x83 \xd0\x9a\xd0\xbe\xd0\xbc\xd0\xb0\xd0\xbd\xd0\xb4\xd0\xbe\xcc\x81\xd1\x80\xd1\x81\xd0\xba\xd0\xb8\xd0\xb5 \xd0\xbe\xd1\x81\xd1\x82\xd1\x80\xd0\xbe\xd0\xb2\xd0\xb0\xcc\x81, Komandorskie ostrova) sau arhipelagul Komandor este un grup de insule care apar\xc8\x9bine Federa\xc8\x9biei Ruse, situate \xc3\xaen nord-vestul Oceanului Pacific (Marea Bering), la 200\xc2\xa0km est de peninsula Kamceatka. Au o suprafa\xc8\x9b\xc4\x83 de 1.848\xc2\xa0km\xc2\xb2. Relieful este vulcanic (\xc3\xaen\xc4\x83l\xc8\x9bimea maxim\xc4\x83 751 m). Arhipelagul este format din Insula Bering (lungimea 90\xc2\xa0km, l\xc4\x83\xc8\x9bimea 24\xc2\xa0km), Insula Medn\xc3\xaei (lungimea 56\xc2\xa0km, l\xc4\x83\xc8\x9bimea 5\xe2\x80\x937\xc2\xa0km), \xc8\x99i cincisprezece alte insule mai mici, dintre care cele mai mari sunt Toporkov \xc8\x99i Insula Ar\xc3\xaei. Administrativ, ele compun Districtul Aleu\xc8\x9bki din Regiunea Kamceatka. Industria: v\xc3\xa2nat, pescuit.'